**GRAD MAKARSKA,** Obala kralja Tomislava 1, 21300 Makarska, OIB: 53515145212, koji zastupa gradonačelnik dr.sc. Zoran Paunović, kao davatelj financijskih sredstava (u daljnjem tekstu: Davatelj)

i

**NAZIV UDRUGE,** Adresa, Grad, OIB: , koju zastupa predsjednik/ca \_\_\_\_\_\_\_\_ (u daljnjem tekstu: Korisnik),

zaključili su dana \_\_\_\_\_\_\_\_ 2022.

# UGOVOR O DODJELI FINANCIJSKIH SREDSTAVA

Članak 1.

Ovim ugovorom uređuju se međusobna prava i obveze Davatelja i Korisnika u ostvarivanju zajedničkog interesa u provedbi ***programa/projekta/manifestacije***: „Naziv programa / projekta / manifestacije“(u daljnjem tekstu: **Program/Projekt/Manifestacija**)**.**

Članak 2.

Temeljem Zahtjeva KLASA: \_\_\_\_\_\_\_\_\_, URBROJ: \_\_\_\_\_\_\_\_\_, Davatelj će Korisniku osigurati sredstava u iznosu od **\_\_\_\_\_\_\_\_\_ kuna** **(slovima: \_\_\_\_\_\_\_\_** **kuna)** u 2022. godini.

Članak 3.

Sredstva iz članka 2. ovog Ugovora Korisnik se koristiti isključivo za provedbu prihvatljivih aktivnosti **Program/Projekt/Manifestacija**, sukladno Obrascu opis **Programa/Projekta/Manifestacije**, KLASA: \_\_\_\_\_\_ i Obrasca Proračuna, KLASA: \_\_\_\_\_\_, koji se smatraju sastavnim dijelom ovog Ugovora .

Članak 4.

Sredstva iz članka 2. ovog Ugovora isplatit će se na račun Korisnika, **IBAN: HR\_\_\_\_\_\_\_\_\_\_\_\_\_\_\_\_**.

Članak 5.

Korisnik se obvezuje Davatelju završno izvješće dostaviti najkasnije 30 dana nakon završetka provedbenog razdoblja **Programa/Projekta/Manifestacije** (za Program 28. velječe 2023. godine).

Uz Opisno izvješće i Financijsko izvješće o provedbi **Programa/Projekta/Manifestacije** na obrascima koje je propisao i na [makarska.hr](http://www.makarska.hr/) objavio Davatelj, Korisnik obvezno dostavlja i:

1. za bezgotovinska plaćanja - preslike računa (R1 ili R2) koji glase na Korisnika te pripadajuće bankovne izvatke,
2. za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,

priloge vezane uz provedbu Programa, dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.).

Članak 6.

Korisnik se obvezuje Davatelju da će u svim obavijestima i publikacijama **Programa/Projekta/Manifestacije** navesti da je financiran sredstvima iz proračuna Grada Makarske.

Članak 7.

Davatelj pridržava pravo kontinuiranog praćenja i vrednovanja izvršenja **Programa/Projekta/Manifestacije**, preispitivanje financija i troškova u bilo koje vrijeme trajanja financiranja te u razdoblju od 7 (slovima: sedam) godina nakon završetka istoga.

Davatelj može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem 7 (slovima: sedam) dana prije planiranog izvršenja kontrole.

Članak 8.

Korisnik ovlašćuje Davatelja da radi nadzora namjenskog korištenja sredstava iz članka 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje **Programa/Projekta/Manifestacije**.

Članak 9.

Korisnik se obvezuje pravodobno obavijestiti Davatelja o manjim i većim izmjenama Ugovora.

Manje izmjene Ugovora mogu biti:

1. Izmjene proračuna između proračunskih poglavlja manje od 15 posto,
2. Promjena bankovnog računa Korisnika,
3. Promjena adrese ili drugih kontakata Korisnika,
4. Male promjene **Programa/Projekta/Manifestacije** koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka Ugovoru.

Veće izmjene ugovora su:

1. Izmjene proračuna između proračunskih poglavlja veće od 15 posto,
2. Promjena vremena trajanja provedbe **Programa/Projekta/Manifestacije**,
3. Dodatak novih aktivnosti u **Programa/Projekta/Manifestacije**,
4. Promjena aktivnosti koja značajno utječe na opseg i ciljeve **Programa/Projekta/Manifestacije** Veće izmjene ugovora zahtijevaju izradu Dodatka Ugovoru i njegovo potpisivanje od strane Davatelja i Korisnika. Davatelj odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak Ugovoru.

Članak 10.

Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi **Programa/Projekta/Manifestacije**, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1.

Zahtjev za većim izmjenama ugovora Korisnik dostavlja Davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe **Programa/Projekta/Manifestacije**, ako se time bitno mijenja njegov sadržaj i priroda ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Davatelj će donijeti u roku od 20 radnih dana od dostave obavijesti od strane Korisnika.

Članak 11.

Ako Davatelj utvrdi da je Korisnik nenamjenski koristio sredstva financijske potpore za izvršenje projekta iz članka 1. ovog Ugovora ili nije proveo **Program/Projekt/Manifestaciju** u ugovorenom razdoblju, Korisnik je suglasan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Davatelja u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

Članak 12.

Ako Davatelj utvrdi da Korisnik nije ispunio ugovorne obveze, Korisnik je suglasan da Davatelj ima pravo uskratit dodjelu financijskih sredstava za **Programa/Projekta/Manifestacije** Korisnika u sljedeće dvije godine.

Članak 13.

Ugovorne strane su suglasne da svu odgovornost, neposrednu ili posrednu, za štete proizašle iz bilo koje aktivnosti u provedbi **Programa/Projekta/Manifestacije** isključivo snosi Korisnik.

Članak 14.

U slučaju da se spor u provedbi ovog Ugovora između Davatelja i Korisnika ne može riješiti sporazumno, spor rješava Općinski sud u Makarskoj.

Članak 15.

Na elemente financiranja **Programa/Projekta/Manifestacije** koji nisu uređeni ovim Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, br. 26/15).

Članak 16.

Stranke su ovaj ugovor pročitale, te ga u znak suglasnosti potpisuju po svojim ovlaštenim osobama i proglašavaju valjanim.

Članak 17.

Ovaj ugovor je sastavljen u 4 (slovima: četiri) istovjetna primjerka, od kojih svaka stranka zadržava po 2 (slovima: dva) primjerka.

KLASA:   
URBROJ:

U Makarskoj, \_\_\_\_\_\_\_\_\_\_\_\_2022.

Za Davatelja: Za Korisnika:

Gradonačelnik

dr.sc. Zoran Paunović